钦定古今图书集成/明伦汇编/氏族典/第345卷 > 周兴嗣
## 钦定古今图书集成/明伦汇编/氏族典/第345卷 > 周兴嗣

按《梁书周兴嗣传》：“兴嗣字思纂，陈郡项人，汉太子太
傅堪后也。高祖凝，晋征西府参军、宜都太守。兴嗣世
居姑孰，年十三，游学京师，积十馀岁，遂博通记传，善
属文。齐隆昌中，举秀才，除桂阳郡丞。高祖革命，兴嗣
奏《休平赋》，其文甚美。高祖嘉之，拜安成王国侍郎，擢
员外散骑侍郎，迁给事中。普通二年，卒。”